N’ebya Adolf Ayoleka
Matilda Kaahwa Mugyenyi, nyina Archbishop w’eitware erya Mbarara, Lambert Beinomugisha afiire omwabazyo gwa nyomwabazyo ebiro 25/1/2022 ah’irwariro erya Mbarara Regional Referral ahu abaire natungira obujanjabi.
Kaahwa nagambwa kubaa aitsirwe oburwaire bwa shukari na puresha.
Hariho misa y’okushabira omubiri gw’omugyenzi aha kereziya eya Nyamitanga eriizooba na bwanyima omubiri gwe gutwarwe omumaka gaabo g’obuzaarwa, Bukanga omu disiturikiti ya Isingiro.
Misa y’okuziika netandika shaha 5 z’akasheeshe nyencakare Orwakana ebiro 27/1/2022 ahari Buhungiro Parish na bwanyima aziikwe omukyaro kya Omukatojo, Kashumba, ishaza erya Bukanga omu disiturikiti ya Isingiro.
Okufa kwa nyina Biishopu Lambert nikwijaho omukaire kakye munonga Bishopu Sheldon Mwesigwa nawe aherize kufeerwa Nyina Kaaka Julia Atwoki
lug_Latn lug_Latn kin_Latn lug_Latn lug_Latn lug_Latn